ang unang dumating sa kaitaasan ay nakatagpo ng isang matandang naghihingalo, na nakatimbuwang sa bato; sinaksak sa katawan ng bayoneta ngunit hindi man lamang kumisap ang matanda: ang matay nakatitig sa carolino, isang titig na hindi mawari, at sa tulong ng mabutong kamay ay may itinuturo sa kaniyang nasa likod ng mga bato. ang mga sundaloy nangapalingon at nakitang si carolino ay maputlang maputla, nakanganga at sa paningin ay naglalarawan ng huling kislap ng pag iisip. nakilala ng carolino, na dili ibat si tano, ang anak ni kabisang tales, na galing sa carolinas, na ang naghihingalo ay ang kaniyang lelong, si matandang selo, na, dahil sa hindi siya makausap ay naghahayag sa kaniya, sa tulong ng mga naghihingalong mata, ng isang kabuhayang lipus ng sakit. at nang bangkay na ay patuloy din sa pagtuturo ng isang bagay na nasa likod ng mga bato.